**ELTE PPK**

**Egyszeri közéleti ösztöndíj**

**Pályázati kiírás**

Az ELTE PPK Kari Ösztöndíj Bizottsága (továbbiakban KÖB) pályázatot hirdet [a nemzeti felsőoktatásról szóló 2011. évi CCIV. törvény](http://net.jogtar.hu/jr/gen/hjegy_doc.cgi?docid=A1100204.TV) (Nftv.) 85/C. § *ac)* alpont, [a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet](http://net.jogtar.hu/jr/gen/hjegy_doc.cgi?docid=A0700051.KOR) (R.) 10. § (4) bekezdés és az ELTE [Hallgatói Követelményrendszer](http://www.elte.hu/file/ELTE_SZMSZ_II.pdf) 96. § (6) bekezdés, 97. § és 103. § alapján ***egyszeri közéleti ösztöndíjra****.*

**Pályázhatnak:**

azok az államilag támogatott/magyar állami (rész)ösztöndíjas és költségtérítéses/önköltséges teljes idejű alap-, mester- és osztatlan képzésben, korábbi rendszerű egyetemi és főiskolai szintű alapképzésben, felsőoktatási szakképzésben vagy felsőfokú szakképzésben, valamint doktori képzésben részt vevő hallgatók, akik a kari közéletben kiemelkedő, a tantervi követelményeken túlmutató tevékenységet végeznek a Pedagógiai és Pszichológiai Kar hallgatóiért.

**Pályázat benyújtásának határideje**

A 2018/2019. tanév I. félévében minden hónap 15. napja, kivéve decemberben, mert akkor az ötödik nap.

**Pályázat benyújtásának helye:**

NeptunÜgyintézés/Kérvények menüpont.

**Támogatás mértéke**

A közéleti ösztöndíj havi összege nem lehet magasabb, mint a megítéléskor érvényes hallgatói normatíva 100%-a.

**Kapcsolódó információk**

A pályázatnak tartalmaznia kell a pályázott tevékenység, rendezvény, projekt **rövid, közérthető tartalmi beszámolóját** **a** **végzett tevékenység, projekt leírását** (pár mondatos rövid leírás, cikkek esetén újság/online felület, fórum címe, lapszám/megjelenés hónapjának megadása, a cikk címe/témája, illetve a karakterek száma), a tevékenység időbeli kiterjedését (rendezvények esetén).

1. Pályázni a pályázat beadását megelőző 6 hónapban végzett tevékenységekkel lehet.
2. A pályázathoz a közéleti tevékenységet alátámasztó igazolás(ok) csatolható(ak).
3. A beérkezett pályázatok a hatályos jogszabályoknak, szabályzatoknak és jelen pályázati kiírásnak megfelelően, a benyújtott pályázat tartalma és a hozzá csatolt igazolások alapján kerülnek elbírálásra. A beérkezett pályázatokat a KÖB bírálja el, az eredményről a pályázót a Neptunon keresztül, a határozat meghozatalát követő 10 munkanapon belül értesíti.
4. A KÖB csak PDF és JPEG formátumú fájlokat fogad el. (A feltöltött fájlok mérete egyenként nem haladhatja meg az 1 MB-ot.
5. A pályázati eljárás során megadott személyes adatok kezelésére a KÖB és az általa megbízott személyek jogosultak. Ezen adatok kizárólag a benyújtott pályázat feldolgozásához és elbírálásához kerülnek felhasználásra. A személyes adatok kezelése az ELTE Adatvédelmi, adatbiztonsági és adatkezelési szabályzata rendelkezéseinek megfelelően történik.
6. A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, továbbá bírósági jogorvoslattal élhet.
7. A határozat ellen a kézhezvételtől (a tudomásra jutástól) számított 15 napon belül fellebbezésre van lehetőség, amelyet az ELTE Kancellária, Jogi, Igazgatási és Közbeszerzési Igazgatóságra kell benyújtani (1056 Budapest, Szerb utca 21-23.) a „Hallgatói Jogorvoslati Bizottság részére” megjelölés mellett.
8. A megítélt támogatás kifizetése csak akkor történhet meg, ha a pályázó bankszámlaszáma, adóazonosító jele és lakóhelye (Neptunban: állandó lakcím) szerepel a Neptunban. Ezen adatok bármelyikének hiányában a kifizetés nem lehetséges. Amennyiben a pályázó a kifizetéshez szükséges adatokat a harmadik kifizetési kísérletig sem rögzíti vagy javítja a Neptunban, a számára megítélt ösztöndíjra való jogosultságát elveszti.
9. Az a tény, hogy a hallgató közéleti ösztöndíjban részesül, valamint az ösztöndíj célja, összege – az Egyetem adatvédelmének, adatbiztonságának és adatkezelésének rendjéről szóló szabályzatban foglaltak szerint – nyilvánosságra hozható. E tényt a közéleti ösztöndíjra, illetve az ösztöndíj-jogosultságot megalapozó tisztségre történő pályázatának benyújtásával a hallgató tudomásul veszi.
10. A pályázó hallgató pályázata leadásával a pályázati kiírásban foglaltakat elfogadja, valamint tudomásul veszi, hogy valótlan adatközlés esetén az Egyetem fegyelmi eljárást indíthat ellene.
11. Egyéb információkért, valamint a pályázattal kapcsolatos kérdésekkel keressetek minket a szocialis@ppkhok.elte.hu címen!

Budapest, 2018. május 28.

 Kari Ösztöndíj Bizottság

 ELTE PPK